UHlakahlisombulu oluphehlayo

UHlakahlisombulu oluphehlayo (noma uhlakahlisombulu olukhiqizayo) liwuHlakahlisombulu olukwazi ukuphehla isiqakaqo, imifanekiso, umfanekisobhanya, umkitizo wehlelokusebenza nezinye izinsizakusakaza, lusebenzisa izinongo zokuphehla. Izinongo zohlakahlisombulu oluphehlayo zifunda izifanelo nohlaka lwezitshelezelo eziyimininingo efakwa kuzo, bese ziphehla imininingo emisha enezinkondolo ezifanayo.

Ekuqaleni kweminyaka kusuka ngowezi-2020, ukuthuthukiswa kwesici sonongo lokufunda kwenguxa olweseka Ukufunda okunzulu kwamahleloxhumano weziNzwa kwavumela izimiso ezimbalwa zohlakahlisombulu oluphehlayo ezaziwa ngokwamukela izitshelezelo ezifakwa kuzo. Lezi zihlanganisa iziqavithi zonongo lolimi olukhulu ezifana neChatGPT, Microsoft Copilot, isiqavithi esibizwa Bard, nezimiso zobuciko bohlakahlisombulu eziguqula umbhalo kube umfanekiso ezifana neStable Diffusion, Midjourney kanye neDALL-E.

Izinkampani ezisemkhakheni ehlukahlukene ziyalusebenzisa uhlakahlisombulu oluphehlayo, kuhlanganisa nalezo zinkampani ezisemkhakhemi wokukhanda amahlelokusebenza, nakwezempilo, ezezimali, ezokuzijabilisa, ezenkonzo yabathengi, ezentengiso nomdayiso, ezobuciko, nokubhala, kanye nokuklama umkhiqizo.  

Uhlakahlisombulu oluphehlayo seluyasetshenziswa ukwenza ubugebengu bakuxhakaxholo, nasekukhohliseni nokulumba abantu ngobunyolo nangombukisonyali. Izinongo zohlakahlisombulu oluphehlayo zicijiswa ngemisebenzi enamalungelo agodliwe ngaphandle kwemvume yabaohetue amalungelo. Iningi lezinhlelo zohlakahlisombulu oluphehlayo zisebenzisa amazikomininingo amakhulu akhinyabeza imvelo, ashwabadela amanzi amaningi ukuze azipholise, futhi asebenzisa isidlakalasi esiphezulu esikhula mihla yonke.

Imithombo